168+Задача+5

Гроздановска Сања 168 2013/2014

1. ИКТ во образование - Јас како корисник
Изведувајќи ја оваа интерактивност заклучив дека ваквиот начин на настава за учениците е многу подобар од класичната настава. Како предности од интерактивната настава би ги посочила визуелната репрезентација на проблемот, што им овозможува на учениците подобро да се запознаат со дадениот проблем што го решаваат, а и да се поттикне нивната вклученост во наставата и желба за понатамошно истражување, што сметам дека не би било можно доколку истата задача би ја решавале на хартија. Учениците може лесно да менуваат одредени параметри на задачата и брзо да ги гледаат можните исходи кои се резултат на промената на параметрите. Кога проблемот е визуелизиран, учениците може многу полесно да дојдат до нивната суштина, што би им го олеснало понатамошното учење, доколку се сретнат со слични проблеми. Како можни проблеми кои би се појавиле како последица од интерактивната настава се секако недоволната подготвеност на професорите за изведување на интерактивна настава со помош на симулации и анимации, пронаоѓањето на соодветни симулации во согласност со возраста на учениците и наставата која ја изучуваат, како и потребниот хардвер и софтвер кој би бил потребен за изведување на симулациите. Исто така може да се случи да се постигне спротивен ефект кај учениците, односно да се занемари суштината на задачата, за сметка на "поигрување" со симулацијата. Ваквите проблеми би се решиле најпрво со обучување на професорите, со внимателно одбирање на симулациите кои ќе бидат обработувани и да се има во предвид дека всушност целта на ваквиот начин на настава е преку визуелна репрезентација полесно да се решаваат задачите и да се дојде до нивната суштина.

Дома